APROBACIÓN DEFINITIVA REGULAMENTO DA VENDA AMBULANTE DO CONCELLO
ADMINISTRACIÓN LOCAL — Municipal — Soutomaior (Ordenanzas e Regulamentos, 21/01/2016)

De conformidade có disposto no art.70.2 da Lei 7/85, de 2 de abril, reguladora das Bases de Réxime Local, procédese á publicación do presente Regulamento, unha vez aprobado definitivamente polo Concello. A presente ordenanza ten por obxecto a regulación e ordenación do exercicio da venda ambulante no termo municipal de Soutomaior. O presente regulamento díctase ao amparo do disposto no artigo 25.2. g) e 84 da lei 7/1985, reguladora das bases do réxime local, 1.2 do decreto de 17 de xuño de 1955, polo que se aproba o Regulamento de servizos das corporacións locais; na lei 1/1996, de 5 marzo, de regulación das actividades feriais de Galicia, lei 1/2010, de 1 de marzo, de reforma da lei 7/1996, de ordenación do comercio detallista, lei 13/2010, de 17 de decembro, do comercio interior de Galicia, no real decreto 199/2010, de 26 de febreiro, polo que se regula o exercido da venda ambulante ou non sedentaria e polas normas sectoriais reguladoras da venda e comercialización de cada producto, e demáis normativa que lle sexa de aplicación. Considérase venda ambulante a realizada polos comerciantes fóra dun establecemento comercial permanente, de xeito habitual, ocasional, periódico ou continuado, nos perímetros ou lugares debidamente autorizados do termo municipal, en instalacións desmontables ou transportables, incluídos os camións tenda.1.—A venda ambulante só poderá realizarse baixo as seguintes modalidades: Venda ambulante en mercados periódicos: e aquela autorizada nos mercados situados en lugares e espazos determinados e cunha periodicidade habitual establecida. Venda ambulante en mercados fixos: aquela autorizada en lugares anexos aos mercados municipais ou de abastos, con instalacións permanentes. Venda ambulante en postos instalados na vía pública: aquela autorizada para un número de postos, situaciáns e periódos determinados. Venda ambulante en mercados ocasionais: aquela autorizada en mercados esporádicos que teñan lugar con motivo de feiras, festas ou acontecementos populares. Venda ambulante mediante camións ou vehículos tenda: aquela realizada nos citados medios e autorizada en zonas ou lugares determinados.2.—Segundo o artigo 2.4 do Decreto 194/2001, do 26 de xullo, non terá a consideración de venda ambulante: a) Actividades comerciais reguladas pola Lei /1996 do 5 de marzo, de actividades feirais de Galicia e as súas normas de desenvolvemento. b) Venda directa exercida polos agricultores no seu termo municipal ou nos termos limítrofes, limitadas á súa propia produción. c) Venda de obxectos artesáns realizados polos propios produtores, con motivo de festas, feiras ou acontecementos populares. Non obstante, os agricultores e artesáns en xeral están suxeitos ao deber de obter licenza municipal ao tratarse o exercicio autorizado dun uso común especial da vía pública, dos establecidos no artg.77 do Regulamento de Bens das entidades Locais. d) Venda puramente ocasional de xornais, plantas e flores, así como de obxectos usados de pertenza particular do vendedor. e) Tampouco teñen a consideración de venda ambulante a venda a distancia nin a venda automática mediante máquinas preparadas para o efecto. f) O comercio esporádico en recintos ou espacios reservados con ocasión de espectáculos públicos, deportivos, musicais ou análogos, e referida a productos directamente relacionados co evento en cuestión, suxeitos evidentemente á debida autorización municipal. Nos cemiterios: A venda de flores a granel durante todo o ano. Fora das rúas e prazas sinaladas queda terminantemente prohibida a venda ambulante, salvo as autorizacións expresas concedidas pola Alcaldía ao amparo do disposto nesta Ordenanza O mercado deberá contar cunha dotación de infraestructura e equipamento que garanta as instalaciáns axustadas ás normas vixentes sobre sanidade, hixiene e medio urbano, cumprindo polo menos coas seguintes esixencias: a) O mercado estará montado sobre superficie axeitada para o uso, que deberá estar nas condicións máis idoneas. b) Dentro da súa superficie ou anexa inmediata, existirán contenedores destinados á recollida dos residuos producidos pola actividade comercial. c) Aqueles establecementos susceptibles delo, deben estar provistos das correspondentes follas de reclamacións e deberán expedir tikets ou facturas das vendas feitas. Praza Talo rrío. Inclúese como Anexo plano con distribución dos postos. Dimensións dos postos: En ningún caso se permitirá a colocación de postos nas beirarúas, que estorben o paso a locais comerciais, industriais e profesionais, en accesos a edificios públicos ou privados, ni en lugares que dificulten a circulación peonil ou de vehículos. Tendo as licenzas a consideración de seren outorgadas sen prexuizo de terceiro e con natureza precaria, o exercizo de calquera actividade ou comercio na vía pública sen licenza municipal, ou sen axustarse a ela, dará lugar á retirada inmediata das instalacións, elementos e xéneros neles situados. No caso do parágrafo anterior, os interesados poderan recuperar os elementos retirados previo abono do importe dos costes de procedimento de custodia e almacenamento das mercadorias retidas. Os/as comerciantes terán a vista na parte frontal superior e perfectamente visible a licenza municipal, polo que presumirase que tal licenza non existe de non presentar a mesma no momento de ser esixída polos axentes municipais. O mercadillo sito na Praza de Talorrío terá lugar os días 13 e 26 de cada mes, incluso si algún destes días coincide en festivo. Horario: de 7 a 13.30 horas. O horario de acceso ó recinto de vehículos será das 7 ás 8,45 horas, quedando prohibida a entrada fora do horario indicado, asi como a instalación do posto baleiro por outro vendedor. Unha vez finalizada a operación de descarga de mercadorías non poderá permanecer no interior do recinto ningún vehículo a partir das 9,00 horas. Horario de recollida: ata as 13,30 horas nos meses de maio, xuño, xullo, agosto e setembro e as 13:00 horas nos restantes meses. Todos aqueles vendedores que non tiveran levantado o seu posto ás 15,30 horas serán denunciados pola Policía Local e os vehículos retirados pola grúa. Dado o chan dispoñible, o número de postos é necesariamente limitado, polo que as autorizacións concederánse polo sistema de sorteo. A convocatoria será pública, debendo estar presentes os solicitantes no momento do sorteo. No caso contrario o posto volverá a sortearse. O sorteo realizarase entre todos os solicitantes, procedendose á elección dos postos por orden no resultado do sorteo. Crearase una lista de reserva para todos aqueles solicitantes que non obteñan posto. O Concello fará pública a convocatoria ó menos dez días antes da adxudicación, publicando anuncio no boletín oficial da provincia, no Taboleiro de edictos e na páxina web do Concello. Os actuais titulares de postos no mercado periódico procederán á elección de posto na Praza Talo rrío con anterioridade ó sorteo. No caso de que, una vez realizado o sorteo, e agotada a lista de reserva, resulten postos vacantes, o estos se orixinen por renuncia dos seus titulares, os postos adxudicaranse por orden de entrada das solicitudes no rexistro do Concello, una vez agotada a lista de reserva. A solicitude para a obtención dun posto deberá ser presentada no Rexistro Xeral do Concello, conforme ao modelo establecido no anexo deste regulamento, dende as 9 ás 13 horas durante os dez (10) días seguintes á publicación do anuncio. Tamén poderanse presentar proposicións por correo ou calquera outro medio que permita ter constancia fehacente da súa entrega, caso no que @ interesad@ deberá acreditar, co resgardo correspondente, a data de imposición do envío na oficina de correos e anunciar o mesmo día ó Concello de Soutomaior, por Fax, Télex ou Telegrama, a remisión da solicitude; sen a concorrencia de ambos requisitos non será admitida a solicitude, no caso en que se recibise fora do prazo fixado no anuncio. Só poderán expoñerse e venderse productos autorizados, tales como artigos textis, de pel, calzado, artesanía, cestería, ornato de pequeno volume, material navideño, cosmética, perfumería, bisutería, libros non de texto, aparatos de radio, cintas de música, de video, plantas, sementes, xoguetería, árbores e outros análogos. Os agricultores poderán vender directamente os productos do campo tales como verduras, legumes e froitas sen estar de alta no imposto de Actividades económicas, nin afiliación a Seguridade Social, previa manifestación de que tales productos son sobrantes de consumo familiar propio(excedente de producción) que será comprobado (non permitindose a venda de productos fora de temporada). A administración municipal esixirá a alta no imposto de actividades económicas e afiliación a Seguridade Social cando os productos do campo non proveñan dunha explotación agrícola destinada o consumo familiar, por considerarse o vendedor como un intermediario. Non se poderá conceder autorización para a venda daqueles productos cuia normativa así o prohíba e aqueles outros que, en razón da sua presentación ou doutros motivos, non cumplan a normativa técnico-sanitaria e de seguridade, podendo ademáis as autoridades sanitarias prohibir a venda de determinados productos cando motivos de saúde pública o aconsellen. en todo caso, non se poderán vender alimentos ou productos alimentarios non envasados por quen careza do certificado acreditativo de haber recibido formación en materia de manipulación dos mesmos. Queda expresamente prohibida a venda de material escolar e papelería en xeral, animais vivos, carnes, aves e caza fresca, refrixerados e conxelados, leite, queixo e bolería, semiconservas, herbas mediciñais, óptica e en xeral todo producto de alimentación salvo os recollidos no art 1, así como calquera outras substancias de tal carácter e actividades sometidas ao procedemento de avaliación de incidencia ambiental de conformidade co previsto no Decreto 133/2008, do 12 de xuño, polo que se regula a avaliación da incidencia ambiental. Non obstante, en supostos excepcionais poderá autorizarse a venda dos productos a que se refire este artigo cando se dispoña de instalacións frigoríficas ou os productos esten debidamente envasados, reunindo as condicións de hixiene, sanidade, calidade e seguridade alimentaria, estipuladas nas disposicións vixentes, ademais de contar co informe favorable da Delegación provincial da Consellería de Sanidade da Xunta de Galicia ou Organismo competente. Dado o carácter singular da venda ambulante de productos alimenticios, ademáis das condicións xerais que o presente regulamento establece para todos os postos de venda, aqueles nos que se expendan productos alimenticios deberán reunir as condicións hixiénico-sanitarias e doutra índole que se estabrezan nas regulamentacións específicas dos productos comercializados e instalacións.” Os/as vendedores/as ambulantes deberán cumprir no exercicio da súa actividade con toda a normativa vixente na materia do comercio e da disciplina do mercado, deberán observar as normas de competencia leal e usos mercantís, e responderán ante a administración competente en cada caso, de que os produtos obxecto de venda cumpren as condicións e requisitos esixidos pola normativa que os regula, tanto en materia sanitaria como no referente á súa presentación, etiquetaxe e demais que se establezan nelas. O Concello, por causa de interés xeral, e previo cumprimento dos requisitos establecidos na lexislación vixente, poderá dispoñer o traslado do mercado e postos de venda a outro lugar, a reducción do número de postos de venda, e incluso a súa total supresión, sin que elo de lugar a indemnización algunha. Así mesmo, a Alcaldía, mediante resolución motivada, poderá alterar de forma provisional os lugares de venda e o día de celebración do mercadillo, por razóns de interese público, sen que isto dé lugar a indemnización algunha.1.—A venda ambulante soamente poderá efectuarse nos lugares ou emprazamentos autorizados, nas datas e polo tempo que igualmente se determine e respecto dos productos que, non tendo prohibida a súa venda baixo este réxime, figuran expresamente sinalados na correspondente licenza municipal. O titular da autorización para o exercizo da venda ambulante e a/s persona/s que traballen no posto en relación coa actividade comercial, estarán obrigados ao cumprimento dos seguintes requisitos: a) estar dado de alta no epígrafe correspondente do imposto de actividades económicas e estar ao corrente no pagamento da tarifa ou, en caso de estar exentos, estar dado de alta no censo de obrigados tributarios. b) estar dado de alta no réximen correspondente da Seguridade Social e ao corrente non pagamento das cotizacións. c) Satisfacer ás taxas e/ou tributos fixados na ordenanza municipal correspondente. d) Reunir as condicións esixidas pola normativa reguladora do produto ou productos que sexan obxecto de venda. e) Dispoñer en caso de comercializar productos alimenticios, do certificado acreditativo de haber recibido formación en materia de manipulación de alimentos. f) Dispoñer dos permisos de residencia e traballo que, en cada caso, fosen esixibles, si se trata de persoas extranxeiras. g) Ás persoas xurídicas deberán acreditar os seguintes aspectos: CIF, acta de constitución, estatutos e escritura de poder outorgada á persoa que asine a solicitude de autorización en representación dá empresa. h) Dispoñer de seguro de responsabilidade civil, cunha cobertura mínima de 150.000 euros, para responder de posibles danos a persoas ou bens a resultas da actividade autorizada. i) Dispoñer da correspondente autorización municipal que sinalará o obxecto da venda, e que deberá manterse, para a súa exhibición, en lugar visible e permanente e estará sometida á comprobación previa polo concello do cumprimento polo peticionario dous requisitos legais en vigor polo exercicio do comercio, así como do establecido pola regulación do produto para ou cal está autorizado a venda. j) O titular da autorización de produtos de alimentación e herbodietética deberá adicionalmente cumprir os requisitos que impón a normativa sanitaria.1. – As licenzas de ocupación de vía pública nos días sinalados serán expedidas pola Administración municipal, sendo da súa competencia única e exclusiva o outorgamento das mesmas.2.—A duración das licenzas será de cinco anos, computados desde o seu outorgamento, prorrogables por idénticos periodos de manterse as circunstancias que motivaron a autorización. As licenzas serán individuais e intransferibles.3.—A renovación anual das autorizacións para a venda ambulante farase no período comprendido entre o 1 OUTUBRO e o 31 de OUTUBRO de cada ano. Poderán optar á concesión das licenzas que se regulan na presente Ordenanza: 1.—Toda persoa física ou xuridica legalmente constituída que se dedique á actividade do comercio ao por menor, e reuna os requisitos establecidos na presente ordenanza e demais normativa que lle fose de aplicación. En cada autorización municipal para o exercicio da venda ambulante e previa solicitude, poderase habilitar, ata un máxime de dúas persoas ademáis do seu titular. As persoas habilitadas so poderán cambiarse no momento da renovación.2. As persoas físicas nacionais ou estranxeiras, maiores de idade, e que teñan plena capacidade xurídica e de obrar, con arranxo a lexislación mercantil e de conformidade co establecido na lei 13/2010, de 17 de decembro, do comercio interior de Galicia e as prescricións desta Ordenanza.3.— Tanto as persoas físicas como as persoas xurídicas, ven sexan sociedades cooperativas ou mercantís poderán obter licenza para un único posto. A solicitude deberá ser presentada, no Rexistro Xeral do Concello, conforme ao modelo establecido no Anexo deste regulamento, na que se consignarán os seguintes datos: a) Nome e apelidos, domicilio, número do documento nacional de identidade ou pasaporte do interesado e teléfono de contacto. b) Mercadoría ou mercadorías que vaian expenderse. c) O prazo de tempo por que se solicita (máximo cinco anos). Á solicitude deberá unirse unha declaración responsable, segundo o modelo establecido no anexo deste regulamento, na que se fará constar necesariamente os seguintes extremos: Á declaración responsable deberán unirse os documentos acreditativos do cumprimento dos requisitos establecidos no apartado anterior. A inscripción na sección de comerciantes ambulantes do Rexistro Galego de Comercio non terá carácter habilitante para o exercizo da actividade comercial, se ben, no momento do outorgamento da autorización para o exercicio da actividade, ou da súa transmisión, o Concello comunicará á Administración autonómica os datos contidos na declaración responsable para que ésta practique a correspondente inscripción. A tarxeta de vendedor ambulante expedida pola Administración autonómica previa inscripción no Rexistro Galego de Comercio, con vixencia de cinco anos, servirán para acreditar ante o concello os requisitos esixidos pola Lei de 13/2010 e o presente regulamento para o exercizo da venda ambulante e, conseguintemente, os extremos a consignar na correspondente declaración responsable. O/a interesado/a na ocupación da vía pública para o exercicio corrente abonará a taxa en calidade de depósito previo pola totalidade do ano no momento da adxudicación. O que solicite a ocupación ou renovación para o exercicio seguinte dentro do plazo fixado no art.13.3 deberá comunicar o sistema de pago elexido e no seu caso o número de conta na entidade financieira. A efectos de liquidación do prezo público e para o cálculo do mesmo teránse en conta os metros cuadrados de cada posto. Poderán habilitarse os sistemas de pago que estime o Concello de Soutomaior, incluindo solucións de pago a través de entidades bancarias e, en xeral, todos aqueles medios axeitados e que poidan facilitar a xestión municipal, incluíndo as novas tecnoloxías actuais ou futuras. Para o exercicio do comercio ambulante será necesario o uso de instalacións desmontábeis ou transportábeis así como dende os vehículos, incluídos os vehículos-tenda. Os vendedores están obrigados a manter limpo e nas debidas condicións, durante toda a celebración do mercadillo o espazo que lles fora asignado. Os refugallos e embalaxes, debidamente atados serán depositados nos colectores correspondentes. As autorizacións outorgadas poderán ser revogadas unilateralmente polo Concello, sen dereito a indemnización ou compensación algunha, nos seguintes supostos: 1. Por motivos de interese público debidamente xustificados ou cando desapazan as circunstancias que motivaron o seu outorgamento.2. Polo falseamento da documentación xustificativa do cumprimento dos requisitos esixidos na lei 13/2010 e no presente regulamento para o seu outorgamento.3. Por incumprimento sobrevenido dos requisitos estabrecidos no presente regulamento así como na normativa aplicable ou por vulneración dos seus preceptos. en caso de que o/a titular tivese pechado o posta durante oito días de mercados seguidos, ou doce alternos (estes últimos nun período de seis meses), produciráse a caducidade da autorización, logo da correspondente notificación. As persoas que exerzan o comercio ambulante deberán ter exposto en forma fácilmente visible e lexible para o público os seus datos persoais e o documento no que conste a autorización municipal, así como una dirección para a recepción de posibles reclamacións. O Concello proveerá a cada comerciante vendedor ambulante dunha tarxeta de identificación que deberá ser mostrada en calquer momento que lle fora requerida por axente de policía ou autoridades. A tarxeta será confeccionada polo Concello e permitirá o almacenamento dos seguintes datos: 1) Nome e apelidos do vendedor titular e do autorizado.2) DNI ou Pasaporte.3) Domicilio fiscal.4) Fotografia tamaño carné. 5) Producto autorizado a venda.6) Período de vixencia da licenza.7) Lugares de venda.8) Datas na que se pode exercer 9) Número de metros do posto.10) Número de vendedor ambulante no rexistro da Xunta de Galicia.11) Número do posto.1.—O/a titular do posto deberá colocar nun lugar visibel a tarxeta identificativa do número de posto.2.—Responderá da calidade e seguridade dos productos que venda e responsabilizárase dos riscos a saude nos consumidores e usuarios.3.—No desenvolvemento da súa actividade o comerciante/a deberá observar o disposto na normativa vixente.4.—Os postos que expidan artigos no que sexa necesario o peso ou medida, deberán dispor dunha báscula ou metro regulamentario.5.—Atenderá os requerimentos do persoal municipal, policia municipal ou autoridades competentes.6.—Instalarase no posto que teña asignado polo Concello.7.—Cumplir con toda-las disposicións que emanen deste Regulamento.8.—Comunicar ao Concello o cambio de enderezo para deste xeito faciliar a comunicación das incidencias do mercadillo.1.—A ocupar o posto de venda que ten autorizado 2.—A exercer pública e pacificamente, no horario e coas condicións establecidas, a actividade de venda autorizada.3.—No caso de supresión do posto de mercado, o/a titular terá dereito preferente no novo emprazamento e a solicitar a ampliación da superficie asignada sempre que sexa posible na nova ubicación.4.—A ser sustituídos na titularidade dos posto previa autorización do Concello e cumprindo os requisitos deste regulamento. O Concello exercerá a intervención administrativa, as funcións de autoridade, policía e inspección en todos aqueles postos situados no mercado, sen prexuizo do labor inspector doutras administracións competentes nas materias relacionadas co mercado. Os servizos municipais correspondentes velarán polo mantemento da orde pública e o cumprimento polos usuarios destas normas, e das que se dicten no sucesivo na materia, sendo competencia municipal a inspección e sanción en materia de venda ambulante, sen prexuizo das competencias atribuídas a outras administracións en aplicación da normativa vixente. Os funcionarios dos servizos municipais que desenvolvan as funcións de inspección, ostentarán a condición de axentes da autoridade, previa acreditación da súa identidade. Os/as vendedores/as estarán obrigados/as a facilitar a inspección das instalacións, subministrar toda clase de información, tanto verbal como documental sobre as mesmas, así como no relativo a productos e servizos e, en xeral, a colaborar en cantas actuacións sexán precisas. O incumprimento destas normas dará orixe a incoacíón do correspondente procedemento sancionador, clasificándose as faltas en leves, graves e moi graves: a) O incumprimento do horario. c) incumprir a obriga sinalada no artigo 23.2 consistente en que o titular do posto deberá colocar en lugar visible a tarxeta identificativa. d) O uso de altofalantes ou outros medios acústicos sen autorización. e) Colocación de mercadorias fora do espazo asignado. f) Producir ruídos ou música que incumpran a ordenanza de ruídos e vibracións. g) Calquera outro incumprimento do presente Regulamento, e particularmente das obrigas dos comerciantes, que non estea calificado como infracción grave ou moi grave. a) A reincidencia ou reiteración en tres ou máis faltas leves. Considérase que existe reiteración cando os feitos antes descritos prodúcense durante dous mercados sucesivos ou tres alternativamente. b) Falta de limpeza no posto durante o tempo da venda. c) A venda de produtos distintos aos autorizados. d) A venda de produtos en condiciáns deficientes ou deteriorados. e) A instalación do posto en lugar non autorizado. f) Ter sido sancionado por incumprimento da normativa relativa ao exercicio da actividade por outra Administración. g) Falta da envoltura regulamentaria nos artigos alimenticios á venda. h) Falta de aseo, limpeza e hixiene en vendedores, postos e ferramentas, e a non limpeza do lugar unha vez finalizada a actividade do mercado. i) Non acreditar mediante factura a procedencia das mercadorias de ser requeridos. j) Provocar alteracións de orde público, ou instar a terceiras persoas con ese mesmo fin. k) O acceso ou estacionamento de vehículos dos vendedores nas zonas destinadas ao mercado, fora dos horarios establecidos ou permitidos. l) Non pagar as taxas correspondentes. m) A non comunicación ao Concello do cambio de domicilio n) Non acreditar as cotizacións ao Réxime da S. Social correspondente cando o Concello o demande. o) Non ter recollido o posto antes dás 15:00 Horas. a) A reincidencia ou reiteración en tres ou máis faltas graves. b) O desacato aos axentes da autoridad e persoal municipal. c) infraccións en materia sanitaria e de consumo. d) O exercizo da venda ambulante sen autorización. e) O exercizo da actividade por persoa distinta do titular ou persoa autorizada. f) Non ter á vista a autorización municipal. As sancións que se aplicarán serán as que seguen: 1) Por faltas leves: peche do posto correspondente durante o seguinte día de mercado 2) Por faltas graves: Peche do posto correspondente durante os seguintes dous días de mercado 3) Por faltas moi graves: a) Multa de 601 euros ata 900 euros b) e/ou revogación da autorización sen indemnización. As sancións graduaránse en función dos seguintes criterios: reincidencia, transcendencia social da infracción, volumen de facturación ao que afecte, contía do beneficio obtido, grado de intencionalidade e natureza dos perxuizos causados. Cando a autorización sexa revogada a consecuencia de infaccións moi graves, o seu titular non poderá obter autorización ningunha durante o prazo de dous anos para o exercizo da actividade no municipio de Soutomaior, sen dereito a reserva do posto. A Alcaldía poderá acordar, como sanción accesoria, o decomiso das mercancías adulteradas, deteriorada, falsificadas, fraudulentas, non identificadas, que entrañar risco para el consumidor, ou que incumpran os requisitos mínimos establecidos para a súa comercialización; así como nos casos de venda de productos non autorizados e nos casos legalmente establecidos. Os gastos de transporte, distribución, destrucción, etc., da mercancía sinalada no paragrafo anterior, serán por conta do infractor. O exercicio de calquera actividade ou comercio na vía pública sen autorización municipal dará lugar á retirada das instalacións, elementos e xéneros neles situados e presumirase que tal autorización non existe de non se presenta-la correspondente autorización no momento de ser esixida polos axentes municipais. Na iniciación de actuacións que poidan dar lugar á incoación de calquera procedemento sancionador por infraccion grave ou moi grave, a Alcaldía, como órgano competente para ordear a incoación do expediente, poderá decidir, como medida preventiva, a intervención cautelar das mercadorias polos vixiantes encargados da venda ambulante, axentes da Policía Local, ou autoridade competente, cando se realizase a venda ambulante sen autorización, existisen sinais evidentes de fraude na súa venda ou se poña en perigo a saúde ou integridade física dos consumidores ou compradores, de xeito independente ao inicio do expediente sancionador. O procedemento sancionador iniciarase coa denuncia dos vixiantes encargados da venda ambulante, policía local, axentes de consumo, ou calquera persoa física ou xuridica, ou ben de oficio, correspondendo á Alcaldía a incoación do expediente sancionador e a imposición das sancións previstas no presente Regulamento. As infraccións previstas neste regulamento prescribirán, si son leves aos seis meses, si son graves ao ano e as moi graves os dous anos. O prazo de prescripción das infraccións computarase desde o día da sua comisión. esta prescrición interromperase desde que o procedemento se dirixa contra o infractor, volvendo a correr de novo o tempo da prescrición desde que aquel termine sen ser sancionado ou se paralice o procedemento por causa non imputable ó infractor. As infraccións ó disposto na presente Ordenanza serán sancionadas administrativamente, previa instrucción do correspondente expediente administrativo sancionador tramitado de conformidade co disposto na Lei 30/1992, de 26 de novembro do Réxime xurídico das administracións Públicas e do procedemento administrativo común e co Regulamento do procedemento para o exercicio da potestade sancionadora aprobado por R. d. de 4 de agosto de 1993. en todo caso, o Órgano instructor do expediente cando sexan detectadas infraccións de índole sanitaria, deberá dar conta inmediata das mesmas ás autoridades sanitarias que correspondan. Para o non disposto nesta ordenanza, estarase ao establecido nas normas de caracter autonómico, estatal ou comunitario que resulten de aplicación. No caso de decomiso ou intervención cautelar de mercadorías, así como nos supostos de retirada e/ou intervención de instalacions, elementos e xéneros polos axentes da Policia Local, segundo o establecido nos artigos 9 e 26 do presente regulamento, procederase ao depósito dos mesmos no lugar que se determine. Os produtos intervidos deberán destruirse en caso de que a sua utilización ou consumo constitúa un perigo para a saúde pública, ou cando incumpran os requisitos mínimos establecidos para a súa comercialización. Os interesados poderán recupera-los elementos retirados, que non deban ser destruidos, previo abono do importe das taxas e demais gastos orixinados por tal retirada no importe fixado na correspondente ordenanza fiscal, sen prexuízo da sanción correspondente. Transcorridos os prazo anteriormente sinalados dende a súa intervención sen comparecer o titular para facerse cargo dos mesmos, entenderase que desiste no seu interés e titularidade, podéndose proceder a súa destrucción ou darlle outro destino que se considere, sen posibilidade de reclamación ou indemnización alguna Este regulamento publicarase no Boletin Oficial da Provincia e non entrará en vigor ata que se publique completamente o seu texto e trascurra o prazo previsto no art.65.2 da Lei Reguladora das Bases de Réxime Local. A partir da entrada en vigor do presente texto adaptado, quedan derogadas cantas resolucións e acordos municipais se opoñen, contradigan ou resulten incompatibles co mesmo Soutomaior, 13 de xaneiro de 2015.—O Alcalde, Agustín Reguera Ocampo.